钦定古今图书集成/明伦汇编/氏族典/第088卷 > 卢怀慎
## 钦定古今图书集成/明伦汇编/氏族典/第088卷 > 卢怀慎

按《唐书卢怀慎传》：“怀慎，滑州人，盖范阳著姓。祖悊，仕
为灵昌令，遂为县人。怀慎第进士，历监察御史。神龙
中，迁侍御史、右御史台中丞。上疏陈时政，不报。迁黄
门侍郎，渔阳县伯，与魏知古分领东都选。开元元年，
进同紫微黄门平章事。三年，改黄门监。怀慎自以才
不及姚崇，故事皆推而不专，时讥为伴食宰相。又兼”
吏部尚书。疾卒，谥曰“文成。”子奂、奕。